proxectonos/corpus_dominio_legal_administrativo_tmp huggingface dataset:
21/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento de contencioso

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento do xustiprezo de CONTENCIOSO correspondente ó expediente de expropiación forzosa instruído para o termo municipal DAS PONTES por mor das obras do proxecto AC/00/76.1 “AUTOVÍA FERROL-VILALBA. TREITO: ESPIÑAREDO-NÚCLEO URBANO DAS PONTES”, o cal terá lugar o 25 DE OUTUBRO DE 2011, DE 09.30 A 10.00 HORAS. Ós propietarios dos terreos que figuran na relación que se adxunta.0 pagamento efectuarase na CASA DO CONCELLO DAS PONTES polo pagador deste Servizo e en presenza do representante da Administración e do alcalde e secretario do devandito Concello.0 que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros, e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. EDGAR FERNANDO PIZARRAYA JEPSEN RELACIÓN DE PROPIETARIOS QUE SE CITAN OBRA: AUTOVÍA FERROL-VILALBA TREITO: ESPIÑAREDO-NÚCLEO URBANO DAS PONTES TERMO MUNICIPAL: AS PONTES CLAVE DE OBRA: AC/00/76.1
21/10/2011 | Administración LocalMunicipal
Vedra
Secretaría-Intervención
Devolución avais

Transcorrido o prazo de garantía da execución das seguintes obras: Ampliación da rede de alumeado en Sarandón, Fornelos e Argunte E solicitada pola empresa adxudicataria Electricidad Cruceiro, S. L a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 10 de outubro de 2011 A ALCALDESA ACCTAL Asdo. Mª. Jesús Piñeiro Caldelas
21/10/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento persoal eventual

Pola resolución de data 13/10/2011, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar o posto de traballo de confianza e asesoramento asimilados a efectos retributivos ao Subgrupo e Nivel de Complemento de Destino e co réxime de dedicación que de seguido se indican, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 13 de outubro de 2011 O Presidente, O Secretario Xeral Diego Calvo Pouso José Luis Almau Supervía
21/10/2011 | Administración LocalMunicipal
Coristanco
Delegación de Alcaldía por ausencia de alcalde

Tendo previsto ausentarme do termo Municipal dende o día 12 ao 23 de outubro de 2011. Visto o disposto nos artigos 23.3. e 4 da Lei 7/1985, de 2 de abril, pola que se aproban as Bases do Réxime Local, os artigos 44 e 47 do RD 2568/1986, de 28 de novembro, polo que se aproba o Regulamento de Organización e Funcionamento das Entidades Locais e o artigo 63 da Lei 5/1997, de 22 de xullo, de Administración Local de Galicia, e demais normativa concordante. Para que se podan seguir coa tramitación ordinaria dos expedientes e xestión dos asuntos locais diarios do Concello de Coristanco, Primeiro.- Delegar a Alcaldía durante a miña ausencia dende o día 12 ao 23 de outubro de 2011 ao Daniel Maria Crespos Ingram, D. Juan García Velo. Segundo.- Mandar publicar esta resolución no BOP. Terceiro.- Dar conta ao Pleno na primeira sesión ordinaria que se celebre. En Coristanco, a 11 de outubro de 2011. O Alcalde, Dou fe, A Secretaria, Asdo.: Antonio Pensado Plágaro. Asdo: Mª del Carmen Seoane Bouzas.
21/10/2011 | Administración LocalMunicipal
Fene
Secretaría
Edicto exposición pública expediente de solicitude de licenza de obra e actividade do proxecto de nave industrial para o desenrolo da actividade de apertura de rozas para electricidade, telecomunicacións, fontanería e pasos de forxado

EXPEDIENTE Nº: 2007/AP016/000010 REGISTRO DE ENTRADA Nº: ABRIL/2007 FECHA REGISTRO: 03.04.2007 Habéndose solicitado desta Alcaldía por MOURTALLA GEORGIANA CLAUDIA GEORGETA DE GRAEVE, S. L. co CIF: B-15442429 licenza de obra e actividade do “PROXECTO DE NAVE IDUSTRIAL PARA O DESENROLO DA ACTIVIDADE DE APERTUIRA DE ROZAS PARA ELECTRICIDADE, TELECOMUNICACIONS, FONTANERÍA E PASOS DE FORXADO”, na parcela J-11 do Polígono Industrial de Vilar do Colo, Fene; en cumprimento do disposto no Decreto 2414/1961 de 30 de novembro que desenrola o Regulamento de Actividades Molestas, Insalubres, Nocivas e Perigosas, sométese a Información Pública por periódo de DEZ DIAS HÁBILES, a fin de que, -durante o msmo- que empezará a contarse desde o día seguinte, ó da inserción do presente Edicto no Boletin Oficial da Provincia, poda examinarse o expediente na Secretaría deste Concello, polas persoas que dalgún modo se consideren afectadas pola actividade que se pretende instalar e formular po rescrito as reclamacións e observacións que estimen oportunas. Fene, 6 de outubro de 2011. O ALCALDE, Gumersindo P. Galego Feal.
21/10/2011 | Administración LocalMunicipal
Touro
Aprobación inicial do regulamento de honras e distincións no Concello de Touro

O Concello Pleno, en sesión ordinaria celebrada o día 30 de setembro de 2011, adoptou o acordo de aprobar inicialmente o Regulamento de honras e distincións no Concello de Touro, o que se expón ao público, polo prazo de trinta días soltos, contados a partir do seguinte ao da publicación do presente edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 49 da Lei 7/1985, de 2 de abril Reguladora da bases de réxime local. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro a 11 de outubro de 2011. O Alcalde, Asdo.: Ignacio Codesido Barreiro.
21/10/2011 | Administración LocalMunicipal
Melide
Licenza de apertura de establecemento

Solicitada neste Concello, por DªMaria Martha Goulding Villard autorización para a apertura dun establecemento para CONFECCIÓN A MEDIDA PARA TRAXES REXIONAIS E COMPLEMENTOS sito na Rúa Do Convento, nº 4-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 13 de outubro de 2011 A alcaldesa, Mª. Angeles Vázquez Mejuto
21/10/2011 | Administración LocalMunicipal
Touro
Aprobación provisional da Ordenanza fiscal reguladora da taxa pola expedición de licenzas urbanísticas

APROBACIÓN PROVISIONAL DA ORDENANZA FISCAL REGULADORA DA TAXA POLA EXPEDICIÓN DE LICENCIAS URBANÍSTICAS. O Concello Pleno, en sesión ordinaria celebrada o día 30 de setembro de 2011, acordou aprobar inicialmente a Ordenanza fiscal reguladora da taxa pola expedición de licencias urbanísticas. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, a 11 de outubro de 2011. O alcalde Asdo.: Ignacio Codesido Barreiro
21/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.30075 PAULA CATALINA MOHAMED PUNTEROS, de conformidade co artigo 114 do Regulamento xeral para o desenvolvemento e execución da Lei de costas aprobado polo Real decreto 1471/1989, solicita autorización para o vertido dun caudal máximo de 739.670,40 m 3 /ano de augas residuais industriais á ría de Ares-Betanzos, procedentes dunha cetaria asentada no lugar de Fontán, Avda. do Porto, núm.50 (T. M. Sada). As augas residuais industriais procedentes das piscinas da cetaria son depuradas nunha arqueta final que conta cunha zona de decantación de grosos, unha reixa de desbaste de 10 mm de paso, unha separación de graxas e flotantes, e unha zona de toma de mostra. Posteriormente as augas residuais depuradas son vertidas á ría de Ares-Betanzos a través dunha condución de polietileno de 84 m de lonxitude, 315 mm de diámetro e cota de saída –0,75 m sobre a BMVE. As coordenadas UTM do punto de vertido das augas residuais industriais á ría de Ares - Betanzos son: X= 560.961, Y= 4.801.810. As augas residuais fecais xeradas nas instalacións están conectadas á rede de sumidoiros municipal con depuración posterior na EDAR situada no porto de Sada. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Sada; nas oficinas do organismo autónomo Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia, sito na rúa Wenceslao Fernández Flórez, núm.1 da Coruña, onde se atopa exposto o proxecto para que poida ser examinado por quen desexe. Santiago de Compostela, 30 de setembro de 2011. O xefe da Área de Vertidos, e. f. Asdo.: Francisco Julio Gutiérrez García
21/10/2011 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía por METAL FERROL SAL, unha licenza municipal para instalación dunha cabina de pintura en edificación existente nas parcelas 99-100 do sector I – Polígono Industrial Río do Pozo, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 5 de outubro de 2011. O SECRETARIO XERAL ALFONSO DE PRADO FERNANDEZ-CANTELI
21/10/2011 | Administración LocalMunicipal
Carballo
Suspensión do proceso selectivo para cubrir en propiedade 2 prazas de policía (SFP 01/2010)

Por Resolución da Alcaldía núm.2445, de 13 de outubro de 2011, acordouse suspender o proceso selectivo para cubrir duas prazas de Policía incluidas na Oferta de Emprego Público do Concello de Carballo para 2010. A duración desta suspensión será ata tanto non conclúa o período de información previa sobre as actuacións do Tribunal na xornada do día 22/09/2011, aberto có fin de coñecer as circunstancias concretas sobre a súa actuación que permitan decidir sobre a conveniencia de continuar có procedemento selectivo na fase en que quedou no momento da súa paralización ou reiniciar o procedemento coa anulación do primeiro exercicio e a convocatoria para a súa realización nunha segunda instancia. Carballo, 14 de outubro de 2011 O Alcalde D. Evencio Ferrero Rodríguez
21/10/2011 | Administración LocalMunicipal
Betanzos
Expediente baja de oficio nº 2/11 del padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 29 de xuño do 2011: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. ANGELA MARIA CLAVERO TORRES Rúa Venezuela, 29-33, 5º D FRANCISCO GAMBOA RODRIGUEZ Rúa Venezuela, 29-33, 5º D ISABEL GAMBOA CLAVERO Rúa Venezuela, 29-33, 5º D JUAN CRUZ MARTINEZ Rúa Dr. José Fariña, 1-2º C JOAQUINA ANGELES GONZALEZ Lugar Coto, 15 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 13 de outubro do 2011 O secretario Asdo.: Cristóbal Víctor Fraga Bermejo
21/10/2011 | Administración LocalMunicipal
Narón
Departamento de Obras e Urbanismo
Licenza de apertura

Solicitouse nesta Alcaldía por FLUE SL, unha licenza municipal para apertura de almacén e venda de equipos de climatización, ventilación e enerxía solar en parcela V-62, local 1 do sector I – Polígono Industrial Río do Pozo, cumprindo o disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública por período de VINTE DÍAS hábiles contados a partir do seguinte ao da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegación que estimen oportunas no departamento de urbanismo deste Concello. Narón, 5 de outubro de 2011. O SECRETARIO XERAL ALFONSO DE PRADO FERNANDEZ-CANTELI
21/10/2011 | Administración LocalMunicipal
Carballo
Acordo de aprobación da modificación puntual núm.15 do PXOM

O Pleno Municipal en sesión ordinaria celebrada o 26 de novembro de 2007 adoptou entre outros o seguinte acordo: “5.- Modificación Puntual do Plan xeral de ordenación municipal de Carballo motivada pola execución da sentenza núm.00239/2007 de 04/04/2007 (Procedemento ordinario 5274/2003), do TSXG sobre o recurso contencioso-administrativo contra a aprobación definitiva do PXOM (Modificación Puntual núm.15). Aprobación. Primeiro.- Aprobar a modificación urbanística número 15 do PXOM de Carballo consistente en considerar o solar do nº 33 da rúa Vila de Ordes coma solo urbano consolidado, coa ordenanza zonal residencial intensiva equivalente a planta baixa e catro plantas altas (B+4), coas consecuencias conseguintes ao cambio de réxime urbanístico do solo correspondente a esta categoría, en cumprimento da sentenza 239/2007 ditada con data 04/04/2007 pola Sección 2ª da Sala do Contencionso-Administrativo do Tribunal Superior de Xustiza de Galicia no procedemento ordinario 5274/2003. Segundo.- Aprobar a redelimitación do polígono nº 8 de solo urbano non consolidado, por exclusión do devandito solar, como consecuencia da sentenza indicada. Terceiro.- Recoller a plasmación gráfica do fallo xudicial, a nivel documental, nos seguintes planos incorporados a este expediente de modificación: I.1.- Situación sobre a planimetría do PXOM. I.2.- Ordenación pormenorizada segundo o PXOM. O.1.- Ordenación resultante. Calificación. Usos pormenorizados. O.2.- Ordenación resultante. Xestión e Sistemas Xerais. Asimesmo produciranse os mesmos cambios nos seguintes planos de Clasificación do Solo. Estrutura Xeral do núcleo de Carballo escala 1:5.000; Clasificación do Solo (folla nº 3) escala 1:2.000; Estrutura Xeral do núcleo de Carballo. Plano de Calificación escala 1:5.000; Calificación do solo. Usos Pormenorizados, aliñacións, altura da edificación, rede viaria e aparcadoiros (folla nº 3) escala 1:2.000; Estrutura Xeral do núcleo de Carballo. Plano de Xestión e Sistemas Xerais escala 1:5.000 e Plano de Xestión e Sistemas Xerais (folla nº 3) escala 1:2.000.” Carballo, 14 de outubro de 2011. Alexandru Silviu Ben El Hadi Mtioui
21/10/2011 | Administración LocalMunicipal
Carballo
Acordo de aprobación da modificación puntual núm.17 do PXOM

O Pleno Municipal en sesión ordinaria celebrada o 26 de novembro de 2007 adoptou entre outros o seguinte acordo: “5.- Modificación Puntual do Plan xeral de ordenación municipal de Carballo motivada pola execución da sentenza núm.00139/2007 de 01/03/2007 (Procedemento ordinario 5258/2003), do TSXG sobre o recurso contencioso-administrativo contra a aprobación definitiva do PXOM (Modificación Puntual núm.17). Aprobación. Primeiro.- Aprobar a modificación urbanística número 17 do PXOM de Carballo consistente na clasificación dos terreos da finca de D. Manuel Cancela Iglesias coñecida como “dos troles”, incluídos no polígono 25 (P-25), como solo urbano consolidado, mantendo a ordenación prevista no PXOM, coas consecuencias inherentes ao réxime urbanístico aplicable a esta categoría de solo, en cumprimento da sentenza 00139/2007 de 01/03/2007, ditada pola Sección 2ª da Sala do Contencionso-Administrativo do Tribunal Superior de Xustiza de Galicia no procedemento ordinario 5258/2003. Segundo.- Aprobar a eliminación do devandito polígono (P-25), así como a supresión da ficha correspondente ao P-25 da normativa do PXOM, como consecuencia da sentenza indicada. Terceiro.- Recoller a plasmación gráfica do fallo xudicial, a nivel documental, nos seguintes planos incorporados a este expediente de modificación: I.1.- Situación sobre a planimetría do PXOM. I.2.- Ordenación pormenorizada segundo o PXOM. O.1.- Ordenación resultante. Calificación. Usos pormenorizados. O.2.- Ordenación resultante. Xestión e Sistemas Xerais. Asimesmo produciranse os mesmos cambios nos seguintes planos de Clasificación do Solo. Estrutura Xeral do núcleo de Carballo escala 1:5.000; Clasificación do Solo (folla nº 5) escala 1:2.000; Estrutura Xeral do núcleo de Carballo. Plano de Calificación escala 1:5.000; Calificación do solo. Usos Pormenorizados, aliñacións, altura da edificación, rede viaria e aparcadoiros (folla nº 5) escala 1:2.000; Estrutura Xeral do núcleo de Carballo. Plano de Xestión e Sistemas Xerais escala 1:5.000 e Plano de Xestión e Sistemas Xerais (folla nº 5) escala 1:2.000.” Carballo, 14 de outubro de 2011. Evencio Ferrero Rodríguez Alcalde
21/10/2011 | Administración LocalMunicipal
A Capela
Aprobación definitiva do Expte. de modificación de créditos 3/2011

Unha vez aprobado definitivamente o expediente de modificación de créditos número 3/2011, dentro do vixente orzamento municipal, por un importe de trinta e oito mil novecentos noventa e catro euros e trinta e catro céntimos de euro (38.994,34 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 4 de outubro de 2011 O alcalde Manuel Meizoso López
27/10/2011 | Administración LocalMunicipal
A Pobra do Caramiñal
Aprobación inicial do expediente de dorrogación da Ordenanza fiscal número 19, reguladora da taxa por publicidade na emisora municipal

Aprobado polo Pleno do Concello, na sesión extraordinaria celebrada o día 18 de outubro de 2011, o expediente de aprobación inicial do expediente de derrogación da ordenanza fiscal n° 19 reguladora da taxa por publicidade na emisora municipal, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. En Pobra do Caramiñal, a 19 de outubro de 2011. O ALCALDE, Isaac V. Maceiras Rivas
27/10/2011 | Administración LocalMunicipal
A Pobra do Caramiñal
Aprobación inicial do expediente de modificación de ordenanzas fiscais e prezos públicos para o exercicio 2012

Aprobado polo Pleno do Concello, na sesión ordinaria celebrada o día 18 de outubro de 2011, o expediente de modificación de ordenanzas fiscais e prezos públicos para o exercicio 2012, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. En Pobra do Caramiñal, a 19 de outubro de 2011. O ALCALDE, Isaac V. Walter Alberto Manukyan Galant
27/10/2011 | Administración LocalMunicipal
Cee
Baixas de oficio no padrón de habitantes

Mediante resolución desta alcaldía en funcións de data 20 de outubro de 2011, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, con data de efectos do 5 de outubro de 2011, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Poboación e Demarcación Territorial das Entidades Locais, aprobado por Real Decreto 1690/1986, de 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no art.59.5 da Lei 30/1992, de 26 de novembro, comunicándolles que contra a referida resolución, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 20 de outubro de 2011 O alcalde Ramón Vigo Sambade
27/10/2011 | Administración LocalMunicipal
Santiago de Compostela
Persoal
Nomeamento de persoal eventual do Concello de Santiago

CONCELLO DE SANTIAGO DE COMPOSTELA • Por decreto da Alcaldía de data 14 de xullo 2011 noméase como persoal eventual: – Equiparada a nivel retributivo cos funcionarios municipais do grupo A1, nivel 24 de complemento de destino, a: Dona Alesia Chapela Elosu (DNI 33284297-P) – Equiparada a nivel retributivo cos funcionarios municipais do grupo C1, nivel 20 de complemento de destino, a: Dona Concepcion Manuela Burgarolas Gonzalez Aurioles (DNI 33999902-Z) • Por decreto da Alcaldía de data 22 de xullo 2011 noméase como persoal eventual equiparado a nivel retributivo cos funcionarios municipais do grupo A1, nivel 24 de complemento de destino, a: Don John Sidney Silberman Gamarro (DNI 49402883-X) • Por acordo de Xunta de Goberno Local do 17 de agosto de 2011, noméase como eventual, equiparada ao nivel retributivo cos funcionarios municipais do grupo A1, nivel 24, a: Dona Asuncion Elena Domine Peiron (DNI 30810646-F) O que se fai público, en virtude do que dispón o art.44 do Regulamento de organización, funcionamento e réxime xurídico das entidades locais. Santiago de Compostela, 18 de outubro de 2011. A concelleira-delegada de persoal (P. D.) Asdo.: Amelia González Brandariz
27/10/2011 | Administración LocalMunicipal
Muros
Exposición pública de solicitude de licenza de actividade

Neste Concello estase tramitando a solicitude de licenza da seguinte actividade: Solicitante: Jesus Octavio Flores de Valgas De Castellvi Actividade: Centro profesional de odontoloxía Situación: R/ Porteliña 69 – baixo O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 18 de outubro de 2011 A ALCALDESA, Asdo.- Caridad González Cerviño
27/10/2011 | Administración LocalMunicipal
Santa Comba
Substitución Alcaldía (Decreto 1420/2011)

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: Estando previsto ausentarse o Alcalde-Presidente do Concello de Santa Comba, así como a primeira Tenente de Alcalde, deste termo municipal, o período comprendido entre os días 08 e 17 de outubro, ambos inclusive, - O art.23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia ou enfermidade. - O art.17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento daqueles. - Os artigos 44 e 47 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. - A resolución da alcaldía 930/2011, de 21 de xuño, de nomeamento de tenentes de alcalde. Á vista do anterior, Primeiro.- Delegar a alcaldía-presidencia desta Corporación Municipal no segundo tenente de alcalde, don JACOBO AMERELLE BARREIRO, durante o período enriba indicado. Segundo.- Notificar a presente resolución ao interesado para o seu coñecemento e efectos oportunos. Terceiro.- Publicar a presente Resolución no Boletín Oficial da Provincia da Coruña e notifíquese en forma legal. Cuarto.- Dar conta deste decreto ao Pleno da Corporación na primeira sesión que celebre, ao abeiro da lexislación vixente. Mándao e asina o Sr. Alcalde-Presidente, don Antonio M. Landeira Gallardo, en Santa Comba, xoves, seis de outubro de dous mil once.- O Alcalde-Presidente, A Secretaria, Asdo.: Antonio M. Landeira Gallardo. Asdo.: Berta Roca Abuín”. Santa Comba, xoves, 6 de outubro de 2011.- O alcalde-presidente, Asdo.: Antonio M. Landeira Gallardo.
27/10/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 59/2011

Resolución do 6 de outubro de 2011, da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (expte.59/2011) - L. M. T., C. T., R. B. T. Doroña (Arzúa). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aéreo-subterránea a 15/20 kV, de 672 m de lonxitude, coa orixe no apoio existente da L. M. T. Sub. Melide-Arzúa e final no centro de transformación a instalar no lugar de Doroña, no termo municipal de Arzúa (expte. n.° 59/2011), por resolución desta Xefatura Territorial de data 18 de agosto de 2011, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 da Coruña. Esta Xefatura Territorial acorda sinalar o día 29 de novembro de 2011 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arzúa, deducida da que se someteu a información pública no DOG, BOP e no xornal “El Correo Gallego” de datas 15/04/11, 17/03/11 e 18/03/11, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da devandita Lei de expropiación forzosa. A Coruña, 6 de outubro de 2011. A xefa territorial Tristana Moraleja Gómez
27/10/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación de plan de conservación de vías provinciais 2011, terceira fase, integrado polo proxecto “Refuerzo de firme y mejora de la seguridad vial en DP 0807, DP 5811, DP 0904, DP 3201 y DP4604”

ANUNCIO DE APROBACIÓN DO PLAN DE CONSERVACION DE VIAS PROVINCIALES 2011 TERCERA FASE A Exma. Deputación da Coruña, en sesión celebrada o 30-9-2011, aprobou O PLAN DE CONSERVACION DE VIAS PROVINCIALES 2011 TERCERA FASE integrado polo proxecto que se relaciona: Os ditos expedientes quedarán expostos ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto lexislativo 781/86, do 18 de abril. A Coruña, 4-10-2011. O PRESIDENTE O SECRETARIO Asdo.: Diego Calvo Pouso Asdo.: José Luis Almau Supervía
27/10/2011 | Administración LocalMunicipal
Ames
Edicto non notificados aprobación definitiva APE B7.06

Pola Xunta de Goberno Local deste Concello, na data 15 de setembro de 2011, aprobouse definitivamente o proxecto de urbanización da APE B7-06 “Rego dos Pasos Sur IV”. Unha vez practicadas as notificacións individualizadas, procédese de conformidade con disposto no artigo 59.5 da Lei de Réxime Xurídico e do Procedemento Administrativo Común, á publicación deste anuncio cos interesados dos que non consta a súa recepción, os efectos de que no prazo dun mes, a contar dende a publicación deste anuncio no Boletín Oficial da Provincia e no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas.1.- Manuel Seijas Suárez 2.- Encarnación Rodríguez Chaves 3.- María del Carmen Iglesias Bustelo 4.- Marina Vilas Pensado Ames, 20 de outubro de 20011 O Alcalde Asdo: Carlos A. Fernández Castro
27/10/2011 | Administración LocalMunicipal
Santa Comba
Substitución Alcaldía

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: Estando previsto ausentarse o Alcalde-Presidente deste Concello de Santa Comba deste termo municipal o vindeiro día 29 de setembro, por motivos dunha xuntanza de traballo con alcaldes de diferentes concellos próximos - O art.23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia ou enfermidade. - O art.17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento daqueles. - Os artigos 44 e 47 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. - A resolución da alcaldía 930/2011, de 21 de xuño, de nomeamento de tenentes de alcalde. Á vista do anterior, Primeiro.- Delegar a alcaldía-presidencia desta Corporación Municipal na primeiro tenente de alcalde, dona MARÍA JOSEFA POSE RODRÍGUEZ, durante o período enriba indicado. Segundo.- Notificar a presente resolución ao interesado para o seu coñecemento e efectos oportunos. Terceiro - Publicar a presente Resolución no Boletín Oficial da Provincia da Coruña e notifíquese en forma legal. Cuarto.- Dar conta deste decreto ao Pleno da Corporación na primeira sesión que celebre, ao abeiro da lexislación vixente. Mándao e asina o Sr. Alcalde-Presidente, don Antonio M. Landeira Gallardo, en Santa Comba, venres, vinte e oito de setembro de dous mil once.- O Alcalde-Presidente, A Secretaria, Asdo.: Antonio M. Landeira Gallardo. Asdo.: Berta Roca Abuín>> Santa Comba, venres, 28 de setembro de 2011.- O alcalde-presidente, Asdo.: Antonio M. Landeira Gallardo.
27/10/2011 | Administración LocalMunicipal
Ames
Resolución expedientes sancionadores tráfico

De conformidade co disposto nos artigos 59.5 e 61 da Lei 30/1992 de 26 de novembro de RéximenXurídico das Administracións Públicas e do Procedemento Administrativo Común, publícase notificación da resolución sancionadora dictada nos expedentes que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizar a notificación, despois de intentala no domicilio coñecido do infractor, feito do que se ten constancia no expediente. Contra o precedente acto de imposición de sanción só poderá interpoñerse recurso de reposición perante o mesmo órgano que adoptou a resolución impugnada dentro do prazo dun mes contado desde o día seguinte ao da presente publicación, tendo carácter obligatorio previo ao recurso contencioso-administrativo (art.14.2 RDL 2/2004 de 5 de marzo e 108 da Lei 7/1985 de 2 de abril). O recurso contencioso- administrativo poderase interpoñer no prazo de dous meses, contados desde o día seguinte á notificación da resolución que poña fin ó recurso de reposición, perante o Xulgado do contencioso- administrativo de Coruña ou da circunscripción na que teña o seu domicilio o sancionado (art.46 1 e 4 da Lei 29/1998 de 13 de xullo). Se non se producira resolución expresa do recurso de reposición, o recurso contencioso-administrativo poderase interpoñer no prazo de seis meses contados desde o día seguinte a aquel, no que deba entenderse presuntamente desestimado o recurso previo de reposición. Non obstante, poderase interpoñerse calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 20 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costa, xuros de demora, de conformidade co establecido nos artigos 161.4 da Lei 58/2003, Xeral tributaria, e 21.2 do Real Decreto 320/1994, de 25 de febreiro. Lugar e forma de pagamento: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de ames, sita na rúa Entrerríos nº 6, bx, en horario de 08:30 a 14:30 horas de luns a venres e de 16:15 a 18:30 de luns a xoves ( Teléfono 981 8849 19, Fax 981 89 16 92 e e-mail: ames@canaltributos. com). O que se publica para coñecemento dos interesados. AMES, 18 de outubro de 2011 O Alcalde- Presidente Asdo: Santiago V. Amor Barreiro
27/10/2011 | Administración LocalMunicipal
Ribeira
Relación de contribuíntes pendentes de notificar por infraccións xenéricas de normas de Policía

ACTO QUE SE NOTIFICA: notificacións de resolución de expedientes sancionadores en materia de Policía.1.–De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas por infraccións xenéricas en materia de Policía efectuadas de oficio polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no expediente de inicio e que se enumeran a continuación: Expedientes sancionadores 66/2010PL, 77/2010PL, 80/2010PL, 81/2010PL, 82/2010PL, 83/2010PL, 88/2010PL, 12/2011PL, 14/2011PL, 22/2011PL, 33/2011PL, 35/2011PL, 36/2011PL e 38/2011PL.2.–A sanción poderá facerse efectiva na contía correspondente, por un dos seguintes medios: persoalmente nas oficinas de Tesorería Municipal do Concello, sita na praza do Concello, s/n, de Riveira, aberta ao público de luns a venres de 9 a 14 horas. Mediante xiro postal, facendo constar número de expediente, nome e enderezo do infractor.3.–Transcorridos os prazos anteriores sen efectua-lo ingreso, procederase ó seu cobro pola vía administrativa de apremio, co recargo do 20%, más intereses de demora e costas que en cada caso sexan esixibles.4.–Contra a presente Resolución que pon fin á vía administrativa, so cabe interpoñe-los seguintes recursos: a) De REPOSICIÓN: con carácter potestativo, ante a Alcaldía, no prazo de 1 mes, contado desde o día seguinte ó da notificación da presente (publicación). b) CONTENCIOSO-ADMINISTRATIVO: ante o Xulgado do Contencioso-administrativo de Santiago de Compostela, no prazo de 2 meses, contados desde o día seguinte ó da notificación da presente resolución (publicación). Sen prexuízo de que poida interpoñer calquera outro recurso que considere axeitado a dereito. Riveira, 7 de outubro de 2011. A ALCALDESA, en funcións D.ª Dolores Elorduy Callón Relación de suxeitos a que se refire este edicto:
27/10/2011 | Administración LocalMunicipal
Ames
Notificación inicio exptes. sancionadores tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 18 de outubro de 2011 O Alcalde-Presidente Asdo: Santiago V. Amor Barreiro
27/10/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 19 de outubro de 2011 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Laracha, A (N.º Expte.: IN407A 2011/273-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: TECNICAS CONSTRUCTIVAS GALLEGAS, S. L. - Enderezo Social: 2ª TRAVESIA DOCTOR LÓPEZ ASTRAY, BAIXO, 15005 A LARACHA. - Denominación: LMTS E CT 250KVA PARA ALIMENTACIÓN EDIFICIO VIVENDAS. - Situación: 2ª TRAVESÍA DOCTOR LOPEZ ASTRAY. A LARACHA. - Descricións Técnicas: LMTS DENDE CT EDF. SANTIAGO ATA CT PROXECTADO RHZ1 3X (1X240MM2) 12/20KV 182M. LMTS DENDE CT EDF. FONTENOVA ATA CT PROXECTADO RHZ1 3X (1X240MM2) 12/20KV 208M. CT INTERIOR 20/0,42KV, ACEITE, 250KVA. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, Praza Luís Seoane s/n, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 19 de outubro de 2011 Marta Gabriela Nabbouti Lonca A xefa territorial
27/10/2011 | Administración LocalMunicipal
Santa Comba
Avocación para caso concreto de competencias delegadas na Xunta de Goberno Local

Visto o expediente tramitado co nº 2856, a instancia de GANADERÍA MIHAELA NICOLETA MERIZALDE BOUDENE, SC, con fin da concesión da licenza solicitada para reforma interior de silos para convertilos en establo, ampliacion do establo existente e cubrición de fosa de xurro, sito no referido lugar, de acordo co proxecto presentado, redactado polo enxeñeiro técnico agrícola, don Eduardo Rafael Walraven Aurensanz. Mediante decreto da alcaldía nº 929/2011, do 21 de xuño, de delegación de competencias da alcaldía na Xunta de Goberno Local deste municipio, corresponde a este órgano a competencia para aprobacion de licenzas maiores así como as que confire o artigo 196-2 da Lei 9/2002, de 30 de decembro, de ordenación urbanística e de protección do medio rural de Galicia. Tendo coñecemento que o día 30/09/2011, remataba o prazo de xustificación dunha subvención para ditas obras, debendo presentarse a correspondente licenza municipal, que a próxima xuntanza ordinaria da Xunta de Goberno Local tería lugar o día 13 de outubro de 2011, e dado que como órgano colexiado esta suxeito a unha previa convcotoria e celebración de sesión, que leva unha obrigada demora na resolución do expediente, un gasto innecesario para as arcas municipais, e sobre todo un prexuízo á empresa solicitante, especialmente nesta época de crise. Por todo elo, son razóns de eficacia e eficiencia o que facían convinte substraer, para este caso concreto, do órgano competente para resolver por canto así o aconsellan as circunstancias económicas e sociais enriba transcritas, sen por elo se prexudique a terceiros nin ao interese xeral. Á vista do anterior, mediante decreto da alcaldia nº 1378/2011, do 28 de setembro de 2011, avocouse a competencia delegada na Xunta de Goberno Local para este caso concreto, procedéndose á concesión da correspondente licenza de actividade sen dereito a apertura e a licenza de obra maior. Santa Comba, venres, 28 de setembro de 2011.- O alcalde-presidente, Asdo.: Antonio M. Landeira Gallardo.